Anansi awapa watu hekima

﻿Anansi awapa watu hekima

Hapo zamani za kale, watu hawakujua  chochote. Hawakujua kupanda  mimea, kushona nguo, wala kuuunda  vyombo vya chuma.  Lakini mungu wa hekima, aliimiliki  hekima yote ambayo watu walihitaji.  Alihifadhi hekima hiyo kwenye chungu  cha udongo. 
Siku moja, mungu wa hekima aliamua  kumpa Buibui Anansi chungu hicho  kilichojaa ujuzi na hekima.  Buibui Anansi alikitazama chungu kile.  Na kila alipokitazama alipata kujua  jambo jipya.  Alifuarahi sana.  
Buibui Anansi alisema, "Nitakificha  chungu hiki juu ya mti mrefu ili mtu  mwingine asikifikie. Ningetaka  kufaidika peke yangu."  Buibui Anansi alitengeneza kamba  akaifungia kwenye chungu. Alijifungia  kamba hiyo kiunoni. Aliukwea mti  chungu kikining'inia mbele yake.  Haikuwa rahisi kwani chungu kile  kilimgonga magotini. 
Wakati huo wote, mwanawe Buibui  Anansi alikuwa amesimama chini ya  ule mti akimtazama babake.  Hatimaye, alimwuliza, "Baba, mbona  usikifunge chungu mgongoni ili uweze  kuuparaga mti?"  Anansi aliamua kukifunga mgongoni  chungu hicho kilichojaa hekima.  Ilikuwa rahisi zaidi kukibeba kile  chungu mgongoni.  
Baada ya muda mfupi, alifika juu ya  mti.  Akiwa juu aliwaza, "Mimi ndiye  ninabeba hekima lakini, mwanangu  anaonekana kuwa mwerevu kuniliko."  Buibui Anansi alikasirika na kukitupa  chini kile chungu.  
Chungu kilianguka na kuvunjika vigae  vingi.  Watu waliipata hekima wakajua  kulima, kushona nguo, na kuunda  vyombo vya chuma.  Hivyo ndivyo watu walijua kufanya  mambo yote wanayofanya. 


Source www.africanstorybook.org